Shteti holandez, përgjegjës për vdekjen e tre boshnjakëve në masakrën e Srebrenicës
Pas 9 vjetësh të afërmit e viktimave ndjehen të lehtësuar me vendimin e gjykatës së apelit
Për nëntë vjet, përkthyesi i OKB-së Hasan Nuhanovic, i cili humbi vëllanë dhe babanë, dhe anëtarët e familjes së elektricistit Rizo Mustafic janë përpjekur që qeveria holandeze të marrë përgjegjësinë për vdekjen e të afërmve të tyre. Tre burrat u nxorën me forcë nga kompleksi i OKB-së nga ushtarët holandezë dhe u morën nga trupat serbo-boshnjake nën komandën e Ratko Mladicit. Të tre ata i vranë. Kur Hasan Nuhanovic dëgjoi më në fund vendimin, gjithshka që mund të thoshte ishte se ndjehej i lehtësuar. Vendimi i apelit rrëzoi një vendim të mëparshëm, që i dilte në mbrojtje shtetit hollandez. Vendimi argumentonte se për arsyen se trupat ishin duke shërbyer nën komandën e OKB-së, Holanda nuk mund të mbahej përgjegjëse për krimet. Por gjykatësit e apelit vendosën se pas rënies së Srebrenicës, u krijua një situatë e jashtëzakonshme dhe se ushtria holandeze dhe udhëheqësit politikë ishin nën “kontroll të efekshëm” të trupave të tyre. Ata thanë se ushtarët e tyre nuk duhet t’i kishin dëbuar tre burrat boshnjakë nga baza e tyre. Gjykatësi i çështjes, Liesbe-eth Zegveld, e quajti vendimin “historik." Zyrtarët e qeverisë holandeze thanë se kanë nevojë të lexojnë vendimin para se të vendosin në se do ta apelojnë. Qeveria është urdhëruar gjithashtu të paguajë kompensime për familjet e tre burrave të vrarë, megjithëse nuk është dhënë ende ndonjë shifër. Por në rastin më pak ekstrem, vendimi hap rrugën për rastet e kompensimit nga qeveria holandeze të të mbijetuarëve të tjerë të masakrës së Srebrenicës, veçanërisht për shumë burra myslimanë që kërkuan mbrojtje në bazën holandeze të OKB-së në Srebrenicë. Por zoti Zegveld thotë se kjo çështje nuk kishte si synim dhënien e parave, por deklarimin e fakteve dhe të përgjegjësive.